Om denne udsendelse Indhold

I dag skal Europaparlamentet afgøre, om den 60-årige tysker Ursula von der Leyen bliver ny formand for Europa-Kommissionen. Det er langt fra sikkert, at hun får opbakning fra parlamentet. Vi taler med DRs EU-korrespondent Ole Ryborg. Flere og flere sulter rundt om i verden. En ny rapport fra FN-organisationen World Food Programme viser, at 821 millioner mennesker sidste år decideret sultede, og 1,2 milliarder mennesker manglede adgang til tilstrækkelig mad. De elektriske løbehjul er nu også nået til Odense, Vejle og Aarhus. I denne uge kommer 440 nye af slagsen til Odense, men er løbehjulene en gave eller en forbandelse for byerne? Dagens særlige gæst er Højesteretspræsident Thomas Rørdam. Vært: Dorte Krogsgaard. www.dr.dk/p1morgen

Vis mere